Această carte face parte din colecția Anansi Contemporan. \n \n • Premiul Internațional Franz Kafka 2019 • Premiul Internațional Nonino 2017 • Premiul Marguerite Yourcenar pentru întreaga operă 2015 Această poveste este adesea erotică. Când rezistă chemării dorinței, ea ascultă vocile animalelor, ale copacilor, ale pietrelor, ale celor pe care i-am numit zei, dar și vocile războiului. Iubirea și războiul sunt mama și tatăl oricărei povestiri, încă de la prima, care este „Visul lui Homer”. Am încercat să-l întrezăresc pe Homer în vremurile și locurile sale antice, dar și aici și acum. Cântăreț neobosit, el ezită între epoca sa și a noastră, fără regrete, fără nostalgie, fără iluzii. Poate cu uimire. Este orb, nu-i așa? Ne vede oare? Homer este eroul acestei cărți. Scriu Iliada confirmă faptul că Pierre Michon este un mare scriitor, nu pentru că ar fi o carte perfectă, ideală ca Apollo, ci pentru că blestemă, suspină, răcnește, geme ca Dionysos. - Enattendant Nadeau Considerat un scriitor-cult, opera sa este asemănătoare marmurei care învelește Prizonierii lui Michelangelo: pentru lume, o schiță misterioasă; pentru cititorii adevărați, o capodoperă. Povestirile sale se transformă în fresce în care existențe aparent neînsemnate devin extraordinare, paradigme ale ființei noastre, legături cu o lume ancestrală care constituie sufletul profund al culturii noastre. - Juriul Premiului Nonino Un roman subversiv, extraordinar. - Marianne Pierre Michon a scris un roman erotic, un omagiu adus lui Homer, Elenei din Troia și fanteziilor sale de tinerețe. Un text inclasificabil, impur și liber. - Le Tempes \n \n Traducere din limba franceză de Liviu Ornea.